INSPECTORATUL ŞCOLAR AL JUDEŢULUI SUCEAVA

**ŞCOALA GIMNAZIALĂ ,,LUCA GAVRIL’’**

**DRĂGUŞENI**

***STR. PRINCIPAL***

***E-mail:*** ***scdraguseni@yahoo.com***

 Deviza şcolii:

 “Mâine să fii mai bun ca azi!”

PROIECT DE DEZVOLTARE

INSTITUŢIONALĂ

 2016-2020

**ECHIPA DE PROIECT**,

prof. BÎRGOVANU MARIN, director

prof. VIZETEU NARCISA, consilier educativ

**CUPRINS**

|  |  |
| --- | --- |
| **I.ARGUMENT- *CONTINUITATE DAR ȘI SCHIMBARE***  | 3 |
| **II.MOTIVAREA NECESITĂŢII, FEZABILITĂŢII ŞI A OPORTUNITĂŢILOR PDI** | 4  |
| **III.FUNDAMENTAREA NOULUI PDI PE REZULTATELE PROIECTULUI ANTERIOR** | 5 |
| **IV. DIAGNOZA MEDIULUI EXTERN ȘI INTERN**  | 6 |
|  IV.1. PREZENTARE GENERALĂ  | 6 |
|  IV.1.1 CONTEXT LEGISLATIV | 6 |
|  IV.1.2 ELEMENTE DE IDENTIFICARE A UNITĂȚII ȘCOLARE  | 7 |
|  IV.1.3 REPERE GEOGRAFICE  | 7 |
|  IV.1.4 REPERE ISTORICE  | 7 |
|  IV.2. ANALIZA DE TIP CANTITATIV  | 10 |
|  IV.2.1 RESURSE UMANE  | 10  |
|  IV.2.1.1 PREŞCOLARI ŞI ELEVI  | 10 |
|  IV.2.1.2 PERSONAL DIDACTIC  | 11 |
|  IV.2.1.3 PERSONAL DIDACTIC AUXILIAR ŞI NEDIDACTIC  | 13 |
|  IV.2.2 RESURSE MATERIALE  | 13 |
|  V.4. ANALIZA PESTE  | 14 |
|  V.4.1 CONTEXTUL POLITIC  | 15 |
|  V.4.2 CONTEXTUL ECONOMIC  | 16 |
|  V.4.3 CONTEXTUL SOCIAL  | 17 |
|  V.4.4 CONTEXTUL TEHNOLOGIC  | 17 |
|  V.4.5 CONTEXTUL ECOLOGIC  | 17 |
|  V.5 ANALIZA SWOT  | 19 |
|  V.6 RELAŢIA CU COMUNITATEA  | 21 |
|  V.7 CULTURA ORGANIZAŢIONALĂ  | 21 |
| **VI. MISIUNEA**  | 24 |
| **VIII. ȚINTE STRATEGICE, ARGUMENT PENTRU ŢINTELE ALESE** | 25 |
|  VIII.1ASIGURAREA CREȘTERII CALITĂŢII ÎN EDUCAŢIE PENTRU TOATE DOMENIILE ȘI TOȚI INDICATORII DIN STANDARDELE DE EVALUARE PERIODICĂ A UNITĂȚILOR DE ÎNVĂȚĂMÂNT PREUNIVERSITAR | 27 |
| VIII.2 ASIGURAREA FINALITĂŢILOR EDUCATIVE | 29 |
|  VIII.3 PREVENIREA EŞECULUI ŞCOLAR ŞI CREŞTEREA PERFORMANŢEI ELEVILOR PRIN REFORMA ŞI PERSONALIZAREA PROCESULUI INSTRUCTIV – EDUCATIV | 30 |
| VIII.4 DEZVOLTAREA PERSONALĂ ŞI PROFESIONALĂ A CADRELOR DIDACTICE | 31 |
|  VIII.5 ÎNTREŢINEREA, AMELIORAREA ŞI MODERNIZAREA INFRASTRUCTURII ŞI GENERALIZAREA ACCESULUI LA INFORMAŢIA ELECTRONICĂ | 33 |
| **IX. IMPLEMENTAREA STRATEGIEI** | 34 |
| IX. 1 OPŢIUNI MANAGERIALE | 35 |
|  IX. 2 DEZVOLTAREA CURRICULARĂ | 35 |
|  IX. 3 TRUNCHIUL COMUN | 35 |
|  IX. 4 CURRICULUM LA DECIZIA ŞCOLII | 36 |
| **X. CONSULTAREA, MONITORIZAREA, EVALUAREA ȘI REVIZUIREA PROIECTULUI**  |  38 |
| **XI. BUGET ESTIMATIV** |  40 |

1. **ARGUMENT – CONTINUITATE, DAR ŞI SCHIMBARE**

Actualul **Plan de dezvoltare instituţională**are în vedere dezvoltarea Școlii Gimnaziale „Luca Gavril’’ Drăguşeni în perioada ianuarie 2016 – ianuarie 2020. Durată de viață de 4 ani a fost aleasă de echipa de proiect ținând cont de modificările legislative cuprinse în Legea Educației Naționale (Legea nr. 1/2011), modificări ce se referă la structura nivelului gimnazial, recrutarea personalului la nivelul unității precum și de evoluția economică a zonei în care se află situată școala, de mobilitatea și cerințele profesionale ale pieții muncii.

Şcoala reprezintă cadrul organizat şi competent, cu responsabilităţi majore multiple în viaţa unei comunităţi pentru educarea şi instruirea tinerei generaţii. Rolul ei este de a continua într-un cadru organizat şi ştiinţific procesul de instruire şi educare a copiilor, proces început în familie, şi de adaptare a acestora la solicitările societăţii, de transmitere tinerei generaţii a valorilor culturale şi morale necesare comportamentului şi integrării lor în societatea contemporană.

Proiectul de dezvoltare instituțională are o importanță deosebită, deoarece concentrează atenția asupra finalităților educaționale, asigurând concentrarea tuturor domeniilor funcționale ale managementului (curriculum, resurse umane, material-financiare, relații sistemice și comunitare) și asigură coerența strategiei pe termen lung a școlii.

Întocmirea Proiectul planului de dezvoltare instituțională s-a realizat plecând de la o radiografie realistă asupra mediului extern în care activează instituţia de învăţământ şi asupra mediului organizaţional intern şi prin consultarea părților interesate, ținându-se cont de factorii care influențează eficiența activității educaționale:

* scăderea numărului de elevi, ca urmare a scăderii natalității;
* schimbările educaționale și manageriale generate de reformele educaționale;
* politica managerială a școlii și a comunității locale.

Analiza SWOT a permis o evaluare echilibrată şi exigentă a resurselor şi mijloacelor, a impactului pe care factorii socio-economici, conjuncturali şi politici îl au asupra activităţii unităţii, avându-se în vedere următoarele aspecte:

* elaborarea și punerea în practică a unei oferte educaționale care să permită pregătirea unitară și coerentă a elevilor de-a lungul celor trei niveluri de învățământ: preșcolar, primar și gimnazial;
* crearea unui mediu de lucru adecvat cerințelor unei educații moderne;
* stabilirea de parteneriate, schimburi culturale și derularea de programe extracurriculare în vederea dobândirii de competențe necesare adaptării la schimbările continue ale societăţii;
* profesionalizarea actului managerial;
* asigurarea unei baze materiale bune pentru desfășurarea procesului educațional și gestionarea eficientă a acesteia.

 S-au reformulat ţintele strategice pentru perioada avută în vedere, pentru ca Planul de Dezvoltare Instituţională 2016-2020 să răspundă la nevoile şcolii şi să reflecte modificările legislative, cerințele societății actuale și valorile europene.

Şcoala funcţionează ca un centru coordonator şi de legătură cu celelalte instituţii ale comunităţii şi cu ceilalţi factori cu preocupări educaţionale și se dezvoltă prin efortul combinat al structurii de conducere a școlii, al personalului școlii, al elevilor și părinților, aceștia alcătuind comunitatea educațională. De aici permanenţa actului educaţional, continua instruire şi educare a fiinţei umane, permanenta atenţie ce trebuie acordată schimbărilor de conţinut pe care le impune societatea şi capacitatea de adaptare a tinerilor la cerinţele mereu sporite ale societăţii contemporane.

1. **MOTIVAREA NECESITĂŢII, FEZABILITĂŢII ŞI A OPORTUNITĂŢILOR PDI**

 Şcoala noastră, la acest moment, are un număr mic de preşcolari şi elevi comparativ cu alte şcoli din județ și din acest motiv ne propunem ca obiectiv primordial menținerea în școală a elevilor. Problema este una reală, în condițiile în care statistica demografică ne arată că numărul de elevi va fi în continuă scădere.

 Între aspectele pe care ni le propunem să le transformăm, enumerăm pe cele mai importante: obiective și strategii clare, mediul de învatare, dezvoltarea resursei umane, procesele de bază.

 **Mediul de învățare**, creat printr-o atmosferă caldă și monitorizată, caracterizată prin disciplina elevilor, a cadrelor didactice, a întregului personal al școlii, un demers ordonat al activității de învățare și un mediu atractiv de activitate, spații școlare bine întreținute și dotate corespunător cu echipamente, materiale și mijloace didactice, corelate cu creșterea rezultatelor la învățătură. Acesta este temeiul pentru care includem mediul de învățăre în categoria aspectelor pe care ne propunem să le dezvoltăm.

 **Dezvoltarea reursei umane** semnifică, în esența, cultivarea atitudinilor pozitive personalului școlii și îmbogățirea abilităților profesionale prin instruire și dezvoltare. Transformarea de bază pe care ne-o propunem prin Planul de dezvoltare al școlii o reprezintă **crearea unei culturi a învățării organizaționale***,* învățare prin rezolvarea problemelor apărute și a unei **culturi a responsabilității, considerând că** organizațiile responsabile sunt cele care învață continuu. Prin învățare continuă ne propunem să ne îmbunătățim permanent abilitățile pentru atingerea scopurilor organizației noastre, să mărim șansele pentru a rezista și, in acelasi timp, să ne dezvoltam, într-un mediu școlar și social concurențial, foarte dinamic și adesea imprevizibil.

 Prin Proiectul de dezvoltare al școlii ne propunem, de asemenea, să dezvoltăm **procesele de bază** care stau la baza activității noastre: planificarea și realizarea activităților de învățare, obținerea și evaluarea rezultatelor învățării, asigurarea tuturor categoriilor de resurse, asigurarea comunicării cu factorii educaționali, formarea și dezvoltarea profesională, activitatea financiară și achiziționarea de bunuri și servicii, evaluarea complexă a întregii vieți școlare etc.

 Pentru o reușită a obiectivelor propuse, noi credem că trebuie să realizăm lucrurile de două ori: mai întâi în proiect, iar apoi în plan real. PDI-ul este pentru noi proiectul de bază pentru dezvoltarea școlii pe termen mediu și lung – aspect relativ distinct de funcționarea curentă a școlii, mijlocul pentru promovarea schimbărilor și a transformărilor pe care și le propune comunitatea noastră școlară. În acelasi timp, PDI-ul este conceput ca un mijloc de îmbunătățire continuă a calității educației, așa cum este definită și detaliată aceasta în standardele de funcționare și în cele de referință/de calitate. Ținta noastră este ca, prin îmbunătațire și evoluție, prin conceperea și elaborarea din perspectiva calității, PDI-ul să devină el însuși “un sistem de asigurare a calității”.

 Nu în ultimul rând, apreciem că proiectul nostru este realizabil, judecând după gradul de adecvare a scopurilor/țintelor strategice propuse la resursele strategice de care dispune școala în prezent și, pe care estimează ca le poate procura în viitor. În același timp, apreciem ca proiectul este și oportun, adică se face la momentul potrivit și este adecvat situației. La momentul potrivit, în sensul că urmează vechiului proiect de dezvoltare a școlii din perioada 2012-2016 și se bazează pe realizările acestuia. Tot la momentul potrivit, și în sensul că anumite aspecte din activitatea școlii noastre se situează la un nivel nemulțumitor. Proiectul este adecvat situației, adică este inițiat într-o etapă în care formarea și educarea elevilor este regândită din perspectiva însușirii compețentelor-cheie din cele 8 domenii, pe de o parte, iar pe de alta parte, activitatea școlilor este orientată spre îmbunătățirea continuă a calității educației.

**III. FUNDAMENTAREA NOULUI PDI PE REZULTATELE PROIECTULUI ANTERIOR**

 Raportându-ne la contextul managerial actual al școlii, este dificil sa realizăm o radiografie completă și complexă referitor la realizarea țintelor strategice propuse în precedentul proiect de dezvoltare instituțională, dar sperăm să reușim să stabilim liniile directoare ale noului proiect, în mod corect.

 Ținte strategice din vechiul PDI sunt:

1. Curriculum la decizia şcolii diversificat şi atractiv, realizat prin consultarea elevilor şi părinţilor şi cuprinderea fiecărui elev într-o formă de educaţie extracurriculară;
2. Încadrarea cu personal didactic cu o înaltă pregătire ştiinţifică şi metodică, receptiv la nou şi interesat de perfecţionare şi formare continuă;
3. Prevenirea eşecului şcolar şi includerea tuturor elevilor într-o formă superioară de şcolarizare, creşterea performanţei şcolare.
4. Gestionarea, întreținrea și menținerea funcționalității patrimoniului școlii, dezvoltarea acestuia prin accesarea fondurilor UE.
5. Promovarea imaginii şcolii în contextul climatului concurenţial actual de descentralizare şi autonomie instituţională.

 Considerăm că „încadrarea cu personal didactic cu o înaltă pregătire științifică și metodică, receptiv la nou și interesat de perfecționare și formare continuă” nu stă în puterea școlii, având în vedere că organizarea concursului de ocupare a posturilor/catedrelor vacante de la nivelul unității școlare se realizează la nivel național, iar detașarea s-au pretransferul prin acordul unităților de învățământ sunt puține șanse să se realizeze având în vedere distanța relativ mare de Fălticeni, localitatea de unde provine majoritatea cadrelor didactice. Ceea ce se poate însă realiza este încurajarea cadrelor didactice existente să participe în mod continuu la perfecționare și formare continuă.

 Apreciem, că mobilierul școlii este oarecum corespunzător și de aceea este necesară întreținerea acestuia.

Dotarea scolii cu echipamente informatice, care sunt folosite atât pentru activitățile de abilitare computerială a elevilor, a cadrelor didactice, cât și pentru activitățile desfășurate de serviciile administrative ale scolii (secretariat, contabilitate, conducerea școlii) este relativ optimă cantitativ, însă, cu siguranță trebuie îmbunătățită calitatea.

Remarcăm o perceptie bună din partea părinților și a autorităților locale în privinta gospodăririi resurselor, cu deosebire a celor materiale și financiare, pentru ameliorarea condițiilor de activitate din școală.

Prin diversele activități extracurriculare derulate în anul școlar 2015-2016, atât la nivel local, cât și la nivel județean, corelate cu chestionarele de satisfacție aplicate atât elevilor cât și părinților, cnsiderăm că am contribuit la promovarea imaginii școlii.

Existența unei noi viziuni manageriale a condus la conturarea unei noi viziuni și a unei misiuni specifice școlii, care, ne dorim să orienteze, să dea direcția dezvoltării organizației noastre.

***Probleme, slabiciuni rămase nerezolvate din perioada 2012-2016 și care au fost preluate în noul plan de dezvoltare:***

1. Un număr mare de cadre didactice care nu au particpat la cursuri de perfecționare.
2. Expertiza redusă a cadrelor didactice privind modalitatile de acțiune în cazul elevilor cu cerinte educationale speciale si a celor care provin din medii defavorizate
3. Rezultate școlare mediocre
4. Lipsa unui cabinet de consiliere școlară, amenajat și dotat, și obținerea postului de profesor psihopedagog

**IV DIAGNOZA MEDIULUI EXTERN ȘI INTERN**

**IV.1. PREZENTARE GENERALĂ**

**IV.1.1 CONTEXT LEGISLATIV**

 **Legile şi documentele care stau la baza elaborării P.D.I.**

 Acest Proiect de dezvoltare instituţională a fost conceput în conformitate cu următoarele acte normative:

* **Legea 1-2011, Legea educaţiei naţionale;**
* Ordinele, notele, notificările şi precizările M.E.N;
* Programul de Guvernare pe perioada 2003 – 2016, capitolul Educaţie;
* LEGE nr. 87/2006 pentru aprobarea Ordonanţei de urgenţă a Guvernului nr. 75/12.07.2005 privind asigurarea calităţii educaţiei;

HOTĂRÂRE de GUVERN nr. 21/10.01.2007 privind aprobarea Standardelor de autorizare de funcţionare provizorie a unităţilor de învăţământ preuniversitar, precum şi a Standardelor de acreditare şi de evaluare periodică a unităţilor de învăţământ preuniversitar;

* HOTĂRÂRE DE GUVERN nr. 22/25.01.2007 pentru aprobarea Metodologiei de evaluare instituţională în vederea autorizării, acreditării şi evaluării periodice a organizaţiilor furnizoare de educaţie;
* Standarde de referință și indicatori de perfomanță pentru evaluarea și asigurarea calității în învățământul preuniversitar;
* Obiectivele Strategiei Europa 2020, capitolul IV. Educație;
* Metodologia formării continue a personalului didactic din învăţământul preuniversitar
* Regulamentul de Organizare şi Funcţionare a unităţilor de învăţământ preuniversitar;
* Ordin 3638/ 27.03.2012 Aprobarea standardelor de formare continuă a persoanelor cu funcții manageriale;
* OMECTS nr. 3545/2012 Adoptarea politicii în managementul educațional preuniversitar.
* Ordinul MECI nr. 5132 / 2009 privind activităţile specifice funcţiei de diriginte.

**IV.1.2 ELEMENTE DE IDENTIFICARE A UNITĂȚII ȘCOLARE**

 **Titulatura oficială a şcolii**: ŞCOALA GIMNAZIALĂ „LUCA GAVRIL” DRĂGUŞENI

 **Adresa**: sat Drăguşeni, Strada Principală, nr. 415, com. Drăguşeni, jud. Suceava

 **Tipul şcolii**: gimnazială, cursuri de zi

 **Telefon/fax** 0230/536360

 **E-mail:** scdraguseni@yahoo.com

 **Limba de predare:** română

**IV.1.3 REPERE GEOGRAFICE**

 Clădirile Școlii Gimnaziale „Luca Gavril” Drăguşeni sunt situate în centrul localităţii, având ca limite sediul administrativ al comunei Drăguşeni, Cabinetul medical individual, Poliţia Drăguşeni , Primăria Drăguşeni şi Biblioteca comunală.

**IV.1.4 REPERE ISTORICE**

1.Tipul şcolii în prezent: şcoală cu clasele I-VIII.

2.Data înfiinţării unităţii şcolare : deoarece localitatea s-a situat pe linia frontului într-o

 perioadă a celui de- al II-lea război mondial, arhiva rămasă a fost complet distrusă, iar

 cea evacuată a fost pierdută.În această situaţie la această dată nu există niciun fel de

 document din perioada anterioară anului 1944.

 Documente istorice existente în arhive la Suceava şi Iaşi menţionează că în anul

 1874 , în Drăguşeni funcţiona o şcoală cu un post de învăţător, 35 de elevi în casa în-

 văţătorului Gheorghe Moişanu.

3.Limba de predare şi confesiunea la înfiinţarea şcolii şi în prezent : limba română şi

 confesiunea creştin ortodoxă.

4.Felul şcolii la înfiinţare: evoluţia pe scurt.

 -în 1874 se înfiinţează şcoala primară cu un post de învăţător.

 -în 1897 ia fiinţă al doilea post de învăţător.

 -în 1915 ia fiinţă al treilea post de învăţător.

 -în 1920 ia fiinţă al patrulea post de învăţător.

 -în 1921 în baza Ord. Ministerului Instrucţiunii şi Cultelor Nr.45916 se înfiinţează

 în paralel cu şcoala existentă ŞCOALA DE FETE cu un post de învăţător,

 iniţial, iar ulterior creşte numărul de clase încît între 1927 şi 1944 funcţio-

 nează cu 5 posturi de învăţător.Şcoala de fete a avut conducere proprie.

 După anul 1944, şcoala de fete se desfiinţează şi se trece la învăţămîntul mixt.

 În perioada 1942-1944 , funcţionează şi ŞCOALA PRIMARĂ PRACTICĂ cu două

 secţii:(cu elevi între 12 şi 16 ani).

 -una pentru băieţi (tîmplărie);

 -una pentru fete (menaj);

 Această ,,şcoală”era îndrumată de institutorul Ştefan Focşa-subrevizor şcolar în acea

 perioadă.

 -între 1944 şi 1961 funcţionează ca şcoală elementară de 7 ani.

 -între 1961 şi 1976 funcţionează ca liceu de cultură generală ( cu clase primare,

 gimnaziale, liceale).

 -între 1976-1990 funcţionează ca şcoală de 10 ani.

 -între 1990-1997 funcţionează ca şcoală cu clasele I - VIII şi clase de învăţămînt

 complementar (profil-confecţii metalice şi obiecte decorative textile).

 -din 1997 funcţionează ca şcoală cu clasele I-VIII.

5.Anul dării în folosinţă a localului de şcoală.

 În anul 1896 se dă în folosinţă un local de şcoală cu două săli de clasă şi locuinţă

 pentru învăţător , local care între anii 1950-1974 este folosit ca internat pentru copiii

 din satele învecinate , ce urmau cursurile şcolii din Drăguşeni , iniţial pentru clasele

 V-VII iar după înfiinţarea liceului, pentru clasele V-XII.Acest local a dispărut în ur-

 ma unui incendiu în anul 1969.Localul fusese construit din fonduri de stat şi donaţii,

 ale lui Bert Iuster, arendaşul moşiei Drăguşeni din acea vreme.

 În anul 1928 este începută construcţia unui nou local de şcoală tip ,,casa şcoalelor’’

 dat în folosinţă parţială în 1932 (două săli) şi terminat în 1940, avînd 4 săli de clasă,

 cancelarie şi un depozit de material didactic.Acest local este folosit şi în prezent.

 Între anii 1961-1962 se construieşte din contribuţia bănească a cetăţenilor un local

 cu 8 săli de clasă, un laborator şi camere anexe pentru material didactic.Acestuia i se

 adaugă în 1974 încă 4 săli de clasă şi un demisol , tot din contribuţia bănească a lo-

 cuitorilor.

 Primele două localuri au fost electrificate în 1947 cînd la moara de apă, construită

 pe rîul Moldova a fost instalat un dinam pus în funcţionare de turbina acesteia în in-

 tervalele cît moara nu funcţiona la toată capacitatea şi exista un debit ridicat.Acesta

 asigura intermitent pentru cîteva ore, seara, energie pentru iluminatul fabricii de spirt

 (închisă în 1959), a centrului civic, instituţiilor şi a cîtorva locuinţe.Din 1960 sunt ra-

 cordate la sistemul energetic.

 Localul cu 8 săli de clasă este electrificat de la darea în folosinţă.

6.Aspecte diverse privind evoluţia în timp a bazei materiale.

 -Numărul sălilor de clasă creşte astfel:

 \*în 1940 erau 8 săli de clasă în două localuri;

 \*în 1962 erau 12 săli de clasă, un laborator mixt, internat cu 4 dormitoare, bucătă-

 rie şi sală de mese;

 \*în 1969 erau 12 săli de clasă, un laborator şi un atelier de lăcătuşerie cu instalaţia

 de forţă necesară;

 \*în 1974 erau 14 săli de clasă, trei laboratoare (fizică, chimie, biologie), atelier de

 lăcătuşerie;

 \*în 1998 erau 11 săli de clasă, 3 laboratoare, 3 cabinete de specialitate, atelier de

 lăcătuşerie.

 \*în 2003 sunt 12 săli de clasă , 3 laboratoare , 3 cabinete de specialitate , o sală de

 sport.

7.Biblioteca. Este menţionată din 1931 , iar numărul de cărţi a crescut lent încît astăzi

 are 5.400 volume, şi funcţionează într-un spaţiu propriu, amenajat corespunzător în

 clădirea corpului B.

8.Data înfiinţării grădiniţei.Evoluţia activităţii ei în timp.

 Grădiniţa ca unitate este înfiinţată în 1951.În perioada 1951-1960 funcţionează cu un

 singur post deşi sunt cuprinşi în grădiniţă efective mari de copii (peste 30).

 Între 1960-1967 funcţionează cu două posturi de educatoare.

 Între 1967-1979 funcţionează cu 4 grupe şi respectiv cu patru posturi de educatoare,

 din care două în spaţii închiriate în sat şi care ulterior se desprind în unităţi separate.

 Între 1979-1986 funcţionează 3 unităţi cu efective de circa 30 copii fiecare.

 În 1995 este desfiinţată o grupă (reducere de personal-postul fiind ocupat de un cadru

 didactic fără studii de specialitate iar spaţiul folosit era necorespunzător ).Se va reuşi

 reînfiinţarea acesteia în octombrie 2001 urmare a remedierii deficienţelor mai sus

 menţionate.

 Din 2003 sunt funcţionale 12 săli de clasă, 3 laboratoare , cabinete de specialitate, o sală de sport.

 În 2007 s-a construit şi anexat imobilului principal un grup sanitar, s-a pus în

funcţiune centrala termică şi s-a înlocuit învelitoarea acoperişului corpului A, s-a schimbat

integral instalaţia electrică iar în 2008 s-a renovat total interiorul aceluiaşi imobil.

 În prezent scoala dispune de un numar de 16 săli de clasă, un laborator de fizică-

informatică, cabinet metodic, o sala de sport în corpul B al unităţii şi o bibliotecă la care au acces un număr de 323 de copii. Educaţia acestora este realizată de un numar de 20 cadre didactice.

**IV.2. ANALIZA DE TIP CANTITATIV**

**IV.2.1. RESURSE UMANE**

În anul şcolar 2015-2016 şcolarizăm un număr de 123 de elevi şi 41 preşcolari. Elevii provin din satele Drăguşeni şi Broşteni. Aceştia sunt repartizaţi în 4 grupe de grădiniţă, 6 clase la ciclul primar şi în 6 clase la ciclul gimnazial. Planul de şcolarizare fiind îndeplinit în proporţie de 100%, elevii fiind distribuiţi pe clase astfel:

**IV.2.1.1. PREŞCOLARI/ELEVI**

**Anul 2015-2016**

**Preşcolari**

|  |  |  |  |  |
| --- | --- | --- | --- | --- |
| **CLASA**  | **Grupa mică** | **Grupa mijlocie** | **Grupa mare** | **Total** |
| Număr copii | 15 | 33 | 24 | **72** |

**Învăţământ primar**

|  |  |
| --- | --- |
| **CLASA**  | **Număr elevi** |
| Clasa pregătitoare | 16 |
| Clasa I | 26 |
| Clasa a II- a | 25 |
| Clasa a III- a | 23 |
| Clasa a IV- a | 18 |
| **TOTAL** | **108** |

**Învăţământ gimnazial**

|  |  |
| --- | --- |
| **CLASA**  | **Număr elevi** |
| Clasa a V-a | 37 |
| Clasa a VI-a | 34 |
| Clasa a VII- a | 27 |
| Clasa a VIII- a | 20 |
| **TOTAL** | **118** |

În anul şcolar 2015-2016 şcolarizăm un număr de 226 de elevi şi preşcolari, planul de şcolarizare fiind îndeplinit în proporţie de 100%.

**IV.2.1.2 PERSONAL DIDACTIC**

În anul școlar 2015-2016 procesul instructiv-educativ este asigurat de o echipă didactică calificată, formată din 14 cadre didactice.

**Distribuţia după statut a personalului didactic angajat:**

|  |  |  |  |  |
| --- | --- | --- | --- | --- |
| **Personalul didactic angajat** | **Total** | **Preşcolar** | **Primar** | **Gimnazial** |
| Titulari ai şcolii | **15** | **2** | **6** | **9** |
| Detaşaţi din alte unităţi | **0** | **0** | **0** | **0** |
| Suplinitori calificaţi | **4** | **1** | **0** | **1** |
| Suplinitori necalificaţi | **1** | **1** | **0** | **0** |
| Personal didactic asociat/pensionari | **0** | **0** | **0** | **1** |
| **TOTAL** | **20** | **4** | **6** | **10** |

**Distribuţia pe grade didactice a personalului didactic angajat:**

|  |  |  |  |  |
| --- | --- | --- | --- | --- |
| **Personalul didactic angajat** | **Total** | **Preşcolar** | **Primar** | **Gimnazial** |
| Gradul I | **7** | **0** | **3** | **4** |
| Gradul II | **6** | **1** | **2** | **3** |
| Definitivat | **3** | **2** | **1** | **0** |
| Debutanţi | **4** | **1** | **0** | **3** |
| **TOTAL** | **20** | **4** | **6** | **10** |

**Distribuţia în funcţie de vechime a personalului didactic angajat:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vechime** | **0-3 ani** | **3-6 ani** | **6-10 ani** | **10-15 ani** | **15-20 ani** | **20-25 ani** | **25-30 ani** | * **30 ani**
 |
| în învăţământ | **2** | **0** | **1** | **6** | **7** | **2** | **0** | **2** |
| în unitate | **3** | **1** | **6** | **4** | **5** | **0** | **0** | **1** |

**Vechime în învăţământ**

 **Vechime în unitate**

**IV.2.1.3 PERSONAL DIDACTIC AUXILIAR ȘI NEDIDACTIC**

**Personal didactic auxiliar**

|  |  |  |  |
| --- | --- | --- | --- |
| **Total posturi** | **Secretar** | **Administrator financiar** | **Bibliotecar** |
| 2,1 | 1 | 1 | 0,1 |

**Personal nedidactic**

|  |  |  |  |
| --- | --- | --- | --- |
| **Total posturi** | **Îngrijitor şcolar** | **Şofer** | **Muncitor/fochist** |
| 4 | 2 | 1 | 1 |

**IV.2.2 RESURSE MATERIALE**

Activitatea de instruire şi educare a elevilor se desfăşoară în 2 corpuri de clădire cu reparaţii capitale, date în folosinţă în 2001 respectiv 2007. Un corp de clădire cuprinde 12 săli de clasă, un laborator, cancelarie, cabinet director- secretariat, iar în celălalt, corpul destinat grădiniţei cu program normal, îşi desfăşoară activitatea cele 3 grupe de grădiniţă

În clădirea fostei şcoli de la Broşteni îşi desfăşoară activitatea o grupă de grădiniţă.

Şcoala este prevăzută cu apă curentă, încălzire centrală pe lemne, iluminat natural şi artificial.

 **Resurse informaţionale**

* Fond carte
* FTP
* Monitorul Oficial
* Site-ul IŞJ Suceava
* Internet

 **Resurse financiare**

Surse de finanţare:

* bugetul local - Consiliul Local Drăguşeni
* bugetul de stat
* mici sponsorizări- donaţii

**V.4. ANALIZA PESTE**

Când ne referim la *mediul extern*, avem în vedere următorii factori: legislativi, economici, socio-culturali, demografici şi factorii contextuali ai organizaţiei educaţionale.

Activitatea oricărei entităţi economico-sociale este influenţată într-o mare măsură de factorii politici, economici, sociali, tehnologici şi ecologici, care se manifestă din mediul în care aceasta îşi desfăşoară activitatea.

Performanţa instituţională este stimulată sau atenuată semnificativ de conjunctura politică şi de evoluţia economică la nivel local, regional, naţional şi internaţional, de progresul social intern şi de integrarea înstructurile şi economice şi culturale ale Uniunii Europene.

Cuceririle tehnologice, invenţiile şi inovaţiile în domeniul industrial, precum şi necesitatea de a păstra un mediu natural ecologic pot contribui la eficientizarea procesului instructiv educativ şi la asigurarea finalităţilor educaţionale. De aceea, este necesară o radiografie exigentă a mediului în care îşi desfăşoară activitatea instituţia de învăţământ, pentru a identifica oportunităţile pe care trebuie să le valorifice proiectul de dezvoltare instituţională în scopul maximizării rezultatelor.

**Factorii legislativi**

**Legea Educaţiei Naţionale,** publicată pe 10 ianuarie 2011 în Monitorul Oficial, aduce schimbări majore pe următoarele componente ale sistemului educaţional preuniversitar:

* Curriculum-ul naţional

Conform noii legi, curriculum este tratat transdisciplinar, se pune accent pe competenţe:comunicare în limba română/limba maternă, comunicare în limbi străine, matematică, ştiinţe şi tehnologie, digitale, de utilizare a tehnologiei informaticii, sociale şi civice, antreprenoriale, de sensibilizare şi de expresie culturală, de a învăţa să înveţi.

* Examenele naţionale

S-au introdus: examene transdisciplinare, portofoliul educaţional şi probele de admitere specifice unităţii şcolare, evaluarea competenţelor elevilor la fiecare doi ani (II, IV, VI)

* Consiliul de administraţie din şcoală, este constituit atât din cadre didactice, cât şi din un reprezentant al primarului, reprezentanţi ai consiliului local, reprezentanţi ai părinţilor .
* Finanţarea învăţământului

Finanţarea unităţilor de învăţământ preuniversitar cuprinde finanţarea de bază, finanţarea complementară şi finanţarea suplimentară.

* Statutul cadrelor didactice
* Relaţia şcoală-familie/comunitate capătă o nouă dimensiune prin formalizarea acesteia, odată cu încheierea unui contract educaţional între unităţile de învăţământ şi părinţi. Este încurajată implicarea părinţilor în deciziile şcolii, fiind reprezentaţi în mod semnificativ în Consiliile de Administraţie, în Comisia de Evaluare si Asigurare a Calităţii.

Analiza P.E.S.T.(E) a permis identificarea următoarelor influenţe în activitatea Şcoala Gimnazială Drăguşeni.

**V.4.1. CONTEXTUL POLITIC**

Cadrul legislativ, specific învăţământului preconizează descentralizarea şi autonomia sistemului de învăţământ - Planul strategic al Ministerului Educaţiei Nationale cu priorităţile: descentralizare, asigurarea calităţii, resurse umane, învăţarea continuă, ofertă educaţională flexibilă, accesibilitate la educaţie, diversitate culturală, standarde europene;

Oferta politică a Guvernului României în domeniul educaţiei este concentrată în jurul următoarelor obiective:

* apropierea şcolii de comunitate prin adoptarea unor decizii politice favorabile în administraţie şi finanţare şi existenţa unor strategii de dezvoltare care valorifică potenţialul unităţilor de învăţământ Strategia de dezvoltare a judeţului Suceava 2007-2013 si 2014-2020, Strategia de dezvoltare a regiunii N-E pentru perioada 2007-2013 si 2014-2020;
* deplasarea interesului în management de la control către autoevaluare, evaluare şi consiliere;
* liberalizarea unor sectoare, şi domenii de activitate, precum şi existenţa unor programe la nivel guvernamental cu impact în activitatea educaţională (piaţa cărţii şi manualelor, achiziţiile de material didactic, programe de formare a personalului);
* existenţa unor strategii de adaptare a sistemului de învăţământ românesc la standardele europene şi internaţionale;
* descentralizarea şi depolitizarea sistemului educativ;
* dezvoltarea instituţională a educaţiei permanente;
* sporirea resurselor materiale şi informaţionale la dispoziţia unităţilor de învăţământ prin proiecte şi programe finanţate de statul român sau de către organismele europene - programele de dotare a laboratoarelor şi cabinetelor, dotarea cu echipamente sportive, îmbunătăţirea fondului de carte, SEI (sistem educaţional informatizat);
* finanţarea de către stat a programelor de asistenţă socială pentru elevi - Programul guvernamental „Lapte - Corn", Programul „Euro 200".
* existenţa proiectelor de pregătire şi perfecţionare a cadrelor didactice şi a programelor cu finalităţi de educaţie şi formare profesională
* cadrul legal favorabil accesului de către unităţile şcolare la fonduri structurale.

Procesul de învăţământ din Școala Gimnazială Drăguşeni se desfăşoară pe baza legislaţiei generale şi a celei specifice sistemului de învăţământ preuniversitar, având în atenţie toate actele normative din domeniu, notificările şi ordinele emise de M.E.N. şi de I.S.J. Iași.

***Politica educaţională*** propusă de şcoala noastră este pe deplin în concordanţă cu politica educaţională naţională, în care învăţământul este o **prioritate naţională**, cu Reforma învăţământului din România şi nu este aservită partidelor politice care se succed la guvernare, ci serveşte educaţiei tinerei generaţii pentru a deveni cetăţeni europeni, capabili să se integreze într-o societate dinamică, imprevizibilă şi în spaţiul transnaţional.

**V.4.2. CONTEXTUL ECONOMIC**

Prezentul proiect de dezvoltare instituţională trebuie să se integreze în cadrul reformei învăţământului preuniversitar, prioritară fiind refacerea **legăturilor fireşti dintre şcoală şi comunitate** având în vedere că „produsele educaţionale” vor deveni actori activi şi pe scena comunităţii locale, capabili să acţioneze responsabil şi competent pentru binele personal şi pentru binele comunităţii.

Tendinţa de **globalizare şi internaţionalizare** a educaţiei, are ca efect certificarea calităţii produselor nu prin volumul de muncă, ci prin inteligenţa încorporată în produs. O consecinţă a acestui fapt va fi libera circulaţie a valorilor, a elevilor, a cadrelor didactice, a tuturor celor care se vor impune pe piaţa calităţii.

Școala Gimnazială Drăguşeni este situată în centrul satului. Aproximativ 95% dintre elevii școlii la terminarea ciclului gimnazial urmează cursurile școlilor din oraşul Fălticeni: licee teoretice și tehnologice, școli profesionale. Cel mult 5% dintre absolvenţi îşi continuă studiile la licee din alte orase.

În unitatea noastră şcolară există mulţi elevi cu o situaţie materială modestă, acest lucru împiedicându-i să-şi manifeste interesul pentru şcoală. Elevii școlii beneficiază de manuale gratuite, rechizite gratuite și ajutorul de 200 euro pentru achiziționarea unui calculator.

Interesul agenţilor economici pentru acordarea de donaţii sau pentru sponsorizări instituţiilor de învăţământ preuniversitar este, în continuare, foarte scăzut, spre zero. Fondurile de bază sunt asigurate de Bugetul Consiliului local şi de M.E.N. prin I.S.J. Suceava.

Zona este specifică pentru cultivarea de: cereale boabe, cartofi, floarea soarelui, fructe, viţă de vie, alături de creşterea animalelor mai ales ovine, porcine şi bovine.

Populaţia comunei se ocupă în proporţie foarte mare cu agricultura şi creşterea animalelor.

**V.4.3. CONTEXTUL SOCIAL**

Elevii școlii noastre sunt copiii locuitorilor din Drăguşeni şi Broşteni. Problemelor sociale li se acordă atenţie sporită la nivel local şi naţional, iar programele de combatere a violenţei, a consumului de droguri şi de alcool şi-au dovedit eficienţa.

**Factori sociali**

* fluctuaţiile demografice influenţează cifrele de şcolarizare ale unităţii de învăţământ;
* creşterea numărului familiilor monoparentale, creşterea abandonului şcolar, creşterea ratei infracţionalităţii în rândul tinerilor, creşterea ratei divorţialităţii;
* oferta educaţională adaptată intereselor elevilor;
* aşteptările comunităţii de la şcoală;
* rolul sindicatelor şi a societăţii civile modifică obiectivele de dezvoltare instituţională;
* cererea crescândă venită din partea comunităţii pentru educaţia adulţilor şi pentru programe de învăţare pe tot parcursul vieţii transformă unităţile de învăţământ în furnizori de servicii educaţionale.

Comuna Drăguşeni este situată la 50 km de orașul Suceava şi 24 km de oraşul Fălticeni, având o populație de aproximativ 2700 de locuitori. Potențialul economic este dat de agricultură, activități comerciale. Puțini dintre locuitorii satului merg la serviciu în oraşele învecinate.

Din analizele studiului efectuat de Primăria comunei Drăguşeni, reiese că numărul că atât numărul de locuitori, cât şi locurile de muncă sunt în continuă scădere.

**V.4.4. CONTEXTUL TEHNOLOGIC**

Tehnologia are un rol foarte important în asigurarea calităţii şi a eficientizării procesului de învăţământ. Forma cea mai importantă a contextului tehnologic o reprezintă tehnologia informatică. În acest sens încercăm să motivăm toate cadrele didactice pentru a urma cursuri de perfecţionare şi de operare PC. Școala dispune de un laborator cu 10 calculatoare. În cancelarie sunt un calculator conectat la internet și un multifuncţional care deservesc cadrele didactice. În toate spaţiile şcolare avem acoperire internet wireless.Şcoala este situată la drum European, E 85, asfaltat.

Satul este conectat la reţeaua de apă şi canalizare.

**V.4.5. CONTEXTUL ECOLOGIC**

Programul naţional de protecţie a mediului devine din ce în ce mai important într-un spaţiu afectat în permanenţă de poluare. Apreciem că orice proiect care sprijină protecţia mediului este bine venit şi că educaţia ecologică trebuie să devină o componentă fundamentală în educarea tinerilor.

Împreună cu elevii organizăm activități de igienizare în grădina şcolii, în apropierea acesteia, dar şi în sat. S-au plantat pomi, s-au semănat iarbă şi flori. Vom continua să organizăm întâlniri cu reprezentaţi ai unor ONG-uri și fundații ce desfășoară activităţi de informare a elevilor cu privire la bolile secolului și pericolele care atentează la sănătatea lor.

Concluziile şi interpretările analizei PEST(E) sunt valorificate în elaborarea direcţiilor de acţiune strategică a Şcolii Gimnaziale Drăguşeni pentru perioada 2016- 2020.

**III.5. ANALIZA SWOT** a activităţii desfăşurate în Şcoala Gimnazială Drăguşeniîn anul şcolar 2015- 2016 scoate în evidenţă următoarele:

|  |  |
| --- | --- |
| ***Puncte tari*** | ***Puncte slabe*** |
| * *Atmosferă destinsă, de încredere reciprocă;*
* *Cadre didactice interesate de creşterea prestigiului şcolii;*
* *Participarea cadrelor didactice la stagiile de formare continuă;*
* *O conducere preocupată de creşterea calităţii procesului didactic şi a bazei materiale;*
* *Existența Legii Educaţiei Naționale–reformarea sistemului de învăţământ printr-un demers educativ centrat pe elev (competenţe, egalitate de şanse, trasee educaţionale individualizate);*
* *Încurajarea participării la învăţământul obligatoriu;*
* *O bună inserţie a absolvenţilor în reţeaua liceală;*
* *Numeroase activităţi extraşcolare şi extracurriculare organizate în şcoală şi în afara ei (,,Şcoala Altfel’’ – „Să știi mai multe, să fii mai bun!”);*
* *Derularea unor acţiuni şi programe menite să stimuleze capacităţile creatoare ale elevilor;*
* *Buna colaborare în cadrul echipei manageriale cât şi cu colectivul de cadre didactice;*
* *Existenţa soft-urilor educaţionale de cultură generală şi de specialitate;*
* *Existenţa laboratorului de informatică;*
* *Existenta unor spaţii de învăţământ corespunzătoare desfăşurării în condiţii optime a cursurilor ;*
* *Buna colaborare cu reprezentanții Primăriei şi ai Poliţiei;*
* *Relații foarte bune de colaborare cu ISJ Suceava;*
* *Resursele financiare sunt folosite corespunzător, în acord cu politicile şi obiectivele unităţilor şcolare, cu interesele elevilor, respectându-se prevederile legale;*
* *Există interes crescut al cadrelor didactice pentru propria formare și dezvoltare profesională, pentru participare la programe naţionale şi europene.*
 | * *Insuficienta colaborare a părinţilor cu şcoala;*
* *Numărul mic de elevi ce constituie efectivele claselor;*
* *Lipsa motivaţiei învăţării la elevi;*
* *Insuficienta utilizare a mijloacelor didactice moderne;*
* *Uzura fizică şi morală a unei părţi din materialul didactic existent în şcoală;*
* *Lipsa manualelor la unele discipline;*
* *Existenţa unor elevi cu rezultate slabe la învăţătură și disciplina;*
* *Comunicarea deficitară cu părinții elevilor „problemă”;*
* *Absențe nemotivate;*
* *Elementele de noutate şi neclarităţile impuse de schimbările legislative: clasa pregătitoare, organizarea C.A. din şcoli etc.;*
* *Personal didactic auxiliar şi nedidactic insuficient;*
* *Dificultăţi în finanţarea proiectelor, activităţilor educative, dezvoltarea lor fiind o condiţie a unui învăţământ modern şi eficient, pe toate laturile sale – formale, informale, nonformale;*
* *Insuficienta perfecţionare a cadrelor didactice;*
 |
| ***Oportunităţi*** | ***Ameninţări*** |
| * *Cursuri de formare pentru profesori în programe convenabile;*
* *Preocuparea şi sprijinul conducerii comunităţii locale pentru dezvoltarea bazei materiale;*
* *Alocarea unor sume de către M.E.N. pentru dezvoltarea bazei materiale şi posibilitatea de a accesa surse de finanţare;*
* *Colaborare bună între Primărie, Consiliul local şi Şcoală;*
* *Implicarea în proiecte şcolare județene, interjudețene și naţionale dă posibilitatea de a completa formarea elevilor prin activităţi pe placul şi în interesul acestora;*
* *Posibilitatea desfăşurării orelor la diferite discipline în laboratorul de informatică; folosirea softului educaţional sporeşte eficienţa şi atractivitatea activităţilor didactice;*
* *Comunitatea locală manifestă un interes crescut faţă de rezolvarea problemelor școlii;*
* *Posibilitatea îmbunătăţirii bazei materiale şi realizarea unor programe de dezvoltare instituţională prin accesarea unor programe europene.*
 | * *Lipsa mijloacelor relevante de motivare şi a cadrelor didactice;*
* *Insuficienţa fondurilor alocate şcolii;*
* *Creşterea numărului de elevi ai căror părinţi pleacă în străinătate;*
* *Existenţa şi proliferarea  unui mediu negativ al educaţiei informale, care promovează valori contrare celor ale şcolii;*
* *Menţinerea crizei economice;*
* *Lipsa de atractivitate a şcolii în general pentru marea majoritate a elevilor;*
* *Scăderea numărului de copii din comunitate;*
* *Curriculum prea aglomerat raportat la numărul de ore alocat fiecărei discipline;*
* *Conservatorismul didactic;*
* *Mass – media și folosirea excesivă a computerului de către elevi;*
* *Degradarea mediului social din care provin elevii (scăderea posibilităţii financiare, destrămarea unor familii, violenţa în familie, plecarea părinţilor în străinătate în căutarea unui loc de muncă etc.);*
* *Dezinteresul unor părinţi pentru viaţa şcolară a copilului lor;*
* *Scăderea interesului pentru informare;*
* *Prejudicii de imagine, morale și fizice aduse de mass - media școlii românești;*
* *Slaba motivaţie financiară a personalului didactic;*
* *Insuficientă conştientizare a părinţilor copiilor privind rolul lor de principal partener educaţional al şcolii.*
 |

**V.6. RELAŢIA CU COMUNITATEA**

Nevoia de racordare a educaţiei la viaţǎ, la cerinţele şi exigenţele societǎţii contemporane impune tot mai mult parteneriatul dintre şcoalǎ şi autoritǎţile locale, pǎrinţii elevilor, agenţi economici, ISJ, CCD, fundaţii, instituţii de învǎţǎmânt.

Parteneriatul dintre şcoalǎ şi familie s-a materializat prin relaţii bune de colaborare, prin acţiuni comune între cei 2 factori. Prin intermediul Comitetelor de pǎrinţi şi al Consiliului reprezentativ al pǎrinţilor, şcoala are o bunǎ colaborare şi comunicare cu pǎrinţii, aceştia implicându-se în rezolvarea unor probleme legate de baza materialǎ a şcolii, şcolarizarea elevilor şi îmbunǎtǎţirea frecvenţei acestora.

Poliţia Drăguşeni participǎ activ la organizarea unor activitǎţi în parteneriat (derularea unor programe de combatere a delincvenţei juvenile, prevenire a traficului de persoane, educaţie rutieră) precum şi la întǎrirea stǎrii de disciplinǎ la nivelul şcolii.

Consiliul Local şi Primǎria Drăguşeni au rǎspuns solicitărilor din partea şcolii în vederea asigurării fondurilor necesare pentru funcţionarea, întreţinerea şi repararea unitǎţii şcolare.

Parteneriatul cu autoritǎţile locale se bazeazǎ pe reciprocitatea intereselor şi pe sprijin, acesta nerezumându-se doar la aspecte financiare.

Au fost derulate o serie de activitǎţi educative comune pe linie civicǎ, educaţie sanitarǎ, educaţie rutierǎ în colaborare cu Consiliul local, Primǎrie, Poliţie, Dispensarul Medical.

**V.7. CULTURA ORGANIZAŢIONALĂ**

Deşi managementul şcolii s-a schimbat doar de 2 ani, am încercat să redăm imaginea şcolii în comunitate prin seriozitatea activităţilor desfăşurate de către elevi şi cadre didactice, atât prin cele curriculare, cât şi prin cele extracurriculare.

Am dorit, şi ne dorim în continuare, crearea unei identităţi a şcolii şi a unor tradiţii.

**Simbolurile şcolii:**

***Deviza:*** „Mâine să fii mai bun ca azi!”

**Valori şi principii cultivate şi promovate în şcoală**

***Profesionalismul*** - a fi cel mai bun în domeniul său de activitate

***Integritatea*** – a avea puterea interioară de a spune adevărul, de a acţiona onest în gând şi în faptă

***Cooperarea*** – a arăta grijă şi compasiune, prietenie şi generozitate faţă de ceilalţi

***Respectul*** – a arăta consideraţie faţă de oameni, faţă de autorităţi, faţă de proprietate şi, nu în ultimul rând, faţă de propria persoană

***Responsabilitatea*** – a duce la îndeplinire cu consecvenţă obligaţiile care revin fiecăruia, asumarea răspunderii pentru propriile acţiuni

***Autodisciplina*** – a avea control asupra propriilor acţiuni, cuvinte, dorinţe impulsuri şi a avea un comportament adecvat oricărei situaţii; a da tot ce ai mai bun în orice împrejurare

**Climatul organizaţional**

Se caracterizează printr-un ethos profesional reprezentat de un ansamblu de trăsături având ca valori dominante cooperarea, munca în echipă, respectul reciproc, ataşamentul faţă de copii, ataşament faţă de profesie, entuziasm şi dorinţa de afirmare.

Regulamentul de ordine interioară a fost elaborat prin consultarea tuturor factorilor interesaţi şi prin respectarea normelor din Regulamentul de Organizarea si Funcţionare a Unităţilor de învăţământ Preuniversitar. În conţinutul Regulamentului de Ordine Interioară sunt cuprinse norme privind activitatea elevilor, a cadrelor didactice, a personalului auxiliar şi a personalului nedidactic.

În ceea ce priveşte climatul organizaţional putem afirma că este un climat deschis, caracterizat prin dinamism şi angajare, relaţiile dintre cadre fiind colegiale, de respect şi de sprijin reciproc.

În cadrul organizaţiei şcolare se desfăşoară două activităţi de bază aflate într-o permanentă interdependenţă, distingându-se în acelaşi timp prin caracteristicile fiecăreia: activitatea managerial-administrativă şi activitatea pedagogică-educaţională susţinute de reglementări normative de ordin extern (emise de Ministerul Educaţiei Naţionale, Inspectoratul Şcolar Judeţean Iaşi etc).

Directorul şcolii are o atitudine asertivă, democratic, de încredere în echipa de lucru, este receptiv, cooperant, comunicativ, dinamic, obiectiv, cu respect faţă de realizările organizaţiei şi a nevoilor ei, colaborează bine cu membrii colectivului, ţine seama de sugestiile acestora şi ia decizii cu privire la reducerea disfuncţiilor semnalate în activitatea şcolii.

Toate aceste aspecte se reflectă pozitiv în activitatea instructiv- educativă şi în conduita cadrelor didactice.

**Ţinte ale marketing-ului:**

* realizarea a cât mai multe proiecte şi programe educaţionale, în colaborare cu actori şi beneficiari ai educaţiei: autorităţi şi instituţii din comunitatea locală, O.N.G.-uri.
* eficientizarea învăţământului prin optimizarea şi gestionarea adecvată a costurilor per elev.
* adecvarea ofertelor şi serviciilor educaţionale la cerinţele pieţei şi la nevoile reale ale comunităţii.
* promovarea imaginii instituţiei prin mediatizare, publicaţii, studii, analize, relaţiile cu publicul etc.
* realizarea de venituri extrabugetare pentru finanţarea proiectelor proprii.

**Comunicarea internă:**

*Grupuri ţintă:* personalul didactic, nedidactic şi auxiliar

*Forme de comunicare:*

Comunicare formală:

* comunicare verbală: întâlniri de lucru în plen, pe comisii, ateliere de lucru ş.a.
* comunicare scrisă/virtuală: informări, decizii, fişa postului, note de serviciu;
* consultanţa: individual, pe echipe;
* comunicare nonformală: schimburi de experienţă ş.a.

**Comunicarea externă**

*Grupuri ţintă* privind comunicarea externă: autorităţile şi comunitatea locală, mass-media, factorii de decizie politică etc.

*Medii de comunicare utilizate*: mass-media, pagini web, postere, afişe, broşuri, pliante, evenimente educaţionale cu impact în rândul populaţiei (dezbateri, expoziţii, festivaluri cu public etc), publicaţii ale instituţiei.

**Ţinte privind comunicarea:**

* eficientizarea comunicării externe;
* „deschiderea” spre exterior (clientul/beneficiarul să fie informat şi să valorifice oportunităţile de educaţie oferite);
* extinderea şi valorificarea mediilor de comunicare;
* valorizarea imaginii şcolii în comunitate.

**Finalităţi educaţionale**

Unitatea de învăţământ preuniversitar, Şcoala Gimnazială ,,Luca Gavril” Drăguşeni, are ca finalităţi educaţionale în formarea personalităţii umane:

* formarea capacităţii de a reflecta asupra lumii, de a formula şi de a rezolva probleme pe baza relaţionării cunoştinţelor din diferite domenii;
* valorizarea propriilor experienţe în scopul unei orientări profesionale optime pentru piaţa muncii şi/sau pentru învăţământul liceal
* dezvoltarea capacităţii de integrare activă în grupuri socioculturale diferite: familie, mediu profesional, prieteni etc.
* dezvoltarea competenţelor funcţionale esenţiale pentru reuşita socială: comunicare, gândire critică, luarea deciziilor, prelucrarea şi utilizarea contextuală a unor informaţii complexe;
* cultivarea expresivităţii şi a sensibilităţii, în scopul împlinirii personale şi a promovării unei vieţi de calitate;
* formarea autonomiei morale.

**VI. MISIUNEA ŞCOLII**

****

**VIII. ȚINTE STRATEGICE**

Pornind de la misiunea și viziunea școlii, de la rezultatele diagnozei și autoevaluării, am formulat următoarele ținte și opțiuni strategice, în vederea dezvoltării şi modernizării instituţionale a Şcolii Gimnaziale Drăguşeni în perioada 20l6-2020:

1. Asigurarea creșterii calităţii în educaţie pentru toate domeniile și toți indicatorii din standardele de evaluare periodică a unităților de învățământ preuniversitar

2. Prevenirea eşecului şcolar şi creşterea performanţei elevilor prin reforma şi personalizarea procesului instructiv – educativ

3. Asigurarea finalitaţilor educaţionale

4. Dezvoltarea personal şi profesională a cadrelor didactice

5. Păstrarea şi modernizarea bazei tehnico-materiale şi generalizarea accesului la informaţia

electronică

**ŢINTE ŞI OPŢIUNI STRATEGICE 2016-2020**

|  |  |
| --- | --- |
| **ŢINTE STRATEGICE**  | **OPŢIUNI STRATEGICE** |
| 1. Asigurarea creșterii calităţiiîn educaţie pentru toatedomeniile și toți indicatorii dinstandardele de acreditare șievaluare periodică a unitățilorde învățământ preuniversitar | **1. Opţiunea curriculară:**1. Asigurarea cadrului instituţional pentru calitate în educaţie.
2. Optimizarea sistemului de evaluare, prin utilizarea criteriilor de calitate şi a descriptorilor de performanţă.
 |
|  **2. Opţiunea – resurse materiale şi informaţionale:**Popularizarea documentelor de politică educaţională şi a finalităţilor lor pe nivele de şcolarizare,în vederea aplicării eficiente a acestora. |
|  **3. Opţiunea – resurse umane:** Asigurarea asistenţei manageriale şi de specialitate pentru cadrele didactice din şcoală în vederea implementării SCIM şi a tuturor procedurilor operaționale |
|  **4. Opţiunea – relaţii cu comunitatea:** Colaborarea dintre I.S.J. Suceava, Consiliul Naţional pentru Curriculum, A.R.A.C.I.P., Institutul de Ştiinteale Educaţiei pe probleme de curriculum şi C.N.E.E. |
| 2. Prevenirea eşecului şcolar şi creşterea performanţei elevilor prin reforma şi personalizarea procesului instructiv – educativ | 1. **Opţiunea curriculară:**

Dezvoltarea şi proiectarea ofertei curriculare în raport cu particularităţile individuale ale elevilor, cu cerințele pieții forței de muncă şi dezideratele comunităţii |
|  **2. Opţiunea – resurse materiale şi informaţionale:**Asigurarea fondurilor necesare pentru achiziţionarea de noi materiale didactice şi mijloacele de învăţământ |
|  **3. Opţiunea – resurse umane:** Stimularea cadrelor didactice pentru parcurgerea unor programe de abilitare în utilizarea lucrului diferenţiat |
|  **4. Opţiunea – relaţii cu comunitatea:** Promovarea în comunitate a preocupărilor şcolii pentru personalizarea actului instructiv-educativ în vederea prevenirii eşeului şcolar. |
| 3. Asigurarea finalitaţilor educaţionale | 1. **Opţiunea curriculară:**

Abordarea unei politici educaţionale pentru cultivarea expresivităţii şi a sensibilităţii, în scopul împlinirii personale şi a promovării unei vieţi de calitate |
|  **2. Opţiunea – resurse materiale şi informaţionale:**Popularizarea documentelor de politică educaţională şi a finalităţilor lor în vederea aplicării eficiente a acestora. |
|  **3. Opţiunea – resurse umane:** Asigurarea asistenţei manageriale şi de specialitate pentru cadrele didactice din şcoală în vederea asigurării finalităţilor educaţionale |
|  **4. Opţiunea – relaţii cu comunitatea:** Proiecte educaţionale |
| 4. Dezvoltarea personală şi profesională a cadrelor didactice | **1. Opţiunea curriculară:**Promovarea unei politici de personal care să asigure creşterea calităţii şi eficienţa activităţii. |
|  **2. Opţiunea – resurse materiale şi informaţionale:**Promovarea ofertanţilor care livrează programe adaptate, focalizate pe introducerea schimbărilor în educaţie, mai ales în domeniul dezvoltării personale |
|  **3. Opţiunea – resurse umane:** Identificarea nevoilor reale de pregătire ale cadrelor didactice, stimularea participării acestora în programe de formare continuă, în vederea creşterea calităţii resurselor umane angajate în şcoală, în vederea îndeplinirii scopurilor educaţionale şi asigurarea calităţii în învăţământ, în vederea îmbunătățirii relațiilor dintre colegi și dintre profesori și elevi, în vederea creșterii gradului de satisfacție în raport cu activitățile desfășurate la școală |
|  **4. Opţiunea – relaţii cu comunitatea:** Mediatizarea în comunitate a rezultatelor deosebite obţinute de către cadrele didactice în desfăşurarea activităţilor instructiv-educative școlare si extrașcolare |
| 5. Păstrarea şi modernizarea bazei tehnico-materiale şi generalizarea accesului la informaţia electronică | 1. **Opţiunea curriculară:**

Tematica orelor educative va cuprinde aspecte ce ţin de păstrarea bazei materiale a şcolii. |
|  **2. Opţiunea – resurse materiale şi informaţionale:**a. Proiecte de buget fundamentate care să acopere cheltuielile de întreţinere şi reparaţii;b. Procurarea de fonduri estrabugetare;c. Aplicarea prevederilor regulamentului de ordine interioară pentru recuperarea pagubelor produse de elevid. Demersuri pentru funcţionarea tuturor calculatoarelor |
|  **3. Opţiunea – resurse umane:** a. Asumarea răspunderii personalului didactic privind păstrarea patrimoniului şcolii;b. Implicarea membrilor CA în gestionarea bunurilor şi recuperarea pagubelor. |
|  **4. Opţiunea – relaţii cu comunitatea:** a. Colaborarea cu comitetele de părinţi ale claselor;b.Implicarea Consiliului Reprezentativ al Părinţilor în identificarea de noi surse de finanţare. |

**VIII.1** **Asigurarea creșterii calităţii în educaţie pentru toate domeniile și toți indicatorii din standardele de evaluare periodică a unităților de învățământ preuniversitar**

Această țintă își propune ca acțiuni majore:

**Reconsiderarea strategiei de dezvoltare instituțională**, care trebuie să pornească de la nivelulmanagementului.

 Cele 5 funcţii ale managementului (Fayol) au nevoie de îmbunătăţire.

**PREVEDEREA**, ca funcţie care estimează, intuieşte, descoperă tendinţele de evoluţie a variabilelor sistemului şi dirijează sistemul în sensul obţinerii de rezultate optime în contextul evoluţiei anticipate, trebuie îmbunătăţită prin :

* stabilirea clară a priorităţilor pe termen scurt, mediu şi lung;
* definirea clară a etapelor de dezvoltare;
* elaborarea planurilor corespunzătoare dezvoltării;
* alocarea adecvată a resurselor umane, materiale, financiare şi informaţionale.

**PLANIFICAREA** :

* trebuie organizată, clar definită şi riguros respectată;
* obiectivele, strategia şi politicile trebuie comunicate fără ambiguităţi;
* trebuie să presupună conştientizarea şi acceptarea schimbărilor.

**ORGANIZAREA**

Funcţia de organizare reprezintă componenta cea mai complexă a managementului. Aportul său se manifestă în ceea ce priveşte realizarea obiectivelor rezultate ca urmare a manifestării funcţiei de previziune. Mai mult, are menirea să indice “cum să facă” organizaţia pentru a atinge obiectivele prestabilite. Această funcţie trebuie să:

* delimiteze clar compartimetele şi relaţiile dintre acestea prin organigramă;
* stabilească relaţiile dintre compartimente pentru a asigura unitatea de conducere şi cooperarea adecvată;
* definească sistemul informaţional.

**COORDONAREA** presupune mamagementul resursei umane, care trebuie îmbunătăţită în domeniile:

* managementul carierei;
* evaluare.

**CONTROLUL**

Funcţia de control-evaluare presupune un ansamblu de acţiuni prin care se urmăreşte în ce măsură rezultatele (performanţele) obţinute sunt identice cu nivelul lor prestabilit prin standarde. Mai mult, urmărirea sistematică a concordanţei dintre rezultate şi programări, din punct de vedere cantitativ şi calitativ, anticiparea consecinţelor, care pot decurge în cazul nerealizării ei, permite să se ia măsurile cele mai potrivite, care să asigure funcţionalitatea, indiferent de natura influenţelor şi de locul unde se desfăşoară.

Pe această componentă trebuie:

* să se implementeze Sistemul de Control Intern Managerial ( OMFP 946/2005);
* să se nominalizeze, pe compartimente, prin decizie, persoanele care să monitorizeze activităţile specifice;
* să se elaboreze proceduri specifice de control;
* să se asigure feedback-ul corespunzător constatărilor controlului;
* să se creeze un climat care să încurajeze performanța şi calitatea;
* să se promoveze și împărtășească bunele practici;
* să se asigure creșterea calității actului educațional prin fundamentarea procesului decizional pe evidențe și pe valoare adaugată.

**b. Cresterea calității educației** oferită de şcoala noastră prin:

* elaborarea strategiei Comisiei de Evaluare și Asigurare a Calității;
* elaborarea procedurilor de monitorizare și îmbunătățire continuă în spirala calității;
* colaborare eficientă a Comisiei de Evaluare și Asigurare a Calității cu conducerea şcolii;
* colaborare eficientă a Comisiei de Evaluare și Asigurare a Calității cu comisiile metodice;
* identificarea punctelor slabe și a amenințărilor și transformarea lor în ținte strategice prin care să se îmbunătățească mereu planurile operaționale;
* implicarea efectivă a unui număr căt mai mare de cadre didactice în procesul de autoevaluare instituţională în vederea conștientizării rolului fiecărui individ în cadrul organizației și responsabilizării lor în implicarea decizională.

**VIII.2 Prevenirea eşecului şcolar şi creşterea performanţei elevilor prin reforma şi personalizarea procesului instructiv – educativ**

Reforma şi personalizarea curriculum-ului impune ca prioritate în perioada 2016-2020 armonizarea componentelor acestuia în vederea recuplării învăţământului la nevoile de calificare resimţite în economie, administraţie, viaţă socială şi cultură. În contextul actual socio-economic şi politic misiunea şcolii se identifică cu opţiunea pentru modernitate şi performanţă.

Deschiderea continuă a societăţii româneşti spre valorile democratice internaţionale coroborate cu provocările globalizării economiei mondiale şi de integrarea în Uniunea Europeană creează numeroase oportunităţi in ceea ce priveşte mobilitatea forţei de muncă şi abordarea (prin planul de şcolarizare) unor specializări profesionale specifice societăţii tehnologice şi informaţionale moderne. Componentele curriculum-ului trebuie să asigure practicarea unui învăţământ care să profileze caractere şi să asigure formarea tânărului apt să facă faţă schimbărilor rapide.

Proiectarea curriculară, pentru perioada 2016-2020 are în vedere următoarele obiective strategice:

* asigurarea egalităţii şanselor pentru toţi absolvenţii (promovarea examenelor nationale);
* asigurarea tehnicilor de învăţare individuală necesare pe parcursul întregii vieţi;
* realizarea de programe de studiu personalizate şi atractive pentru disciplinele opţionale oferite;
* proiectarea disciplinelor opţionale pe parcursul unui semestru, a unui an şcolar sau pe întreg ciclu de învăţământ după următoarea schemă principală de elaborare:
	+ argument;
	+ obiective de referinţă şi activităţi de învăţare;
	+ listă de conţinuturi;
	+ modalităţi de evaluare;
* desfăşurarea procesului educativ în mod diferenţiat şi într-un mod atractiv;
* asigurarea unui program de pregătire suplimentară a elevilor;
* corelaţia funcţională între discipline şi arii curriculare;
* flexibilitatea evaluărilor (initiale, pe parcurs şi sumative);
* implicarea tuturor elevilor în activităţi extraşcolare, pentru dobândirea încrederii în sine şi în reuşita personală şi transpunerea acestora în procesul de învăţare;
* predare şi asistenţă la ore cu echipe formate din profesori de specializări apropiate pentru dinamizarea activităţii şi asigurarea interdisciplinaritaţii;
* educaţia în spiritul comunicării interculturale, educaţia informaţională, educaţia economică, educaţia antreprenorială, educaţia juridică, educaţia moral-civică, estetică şi cultivarea sensibilităţii.

**VIII.3. Asigurarea finalitaţilor educaţionale**

Personalitatea copilului de desăvârşeşte printr-un proces de durată. Desfăşurarea lui pe parcursul şcolarizării în ciclul primar şi gimnazial are ca punct terminus exprimarea opţiunii în ceea ce priveşte continuarea studiilor. Acesta este un act de maturitate cu profunde semnificaţii.

Obiectivele strategice în formarea potentialului uman reprezentat de elevii care optează pentru unitatea noatră şcolară sunt:

* întărirea suportului şi statutului social al elevului;
* crearea condiţiilor cele mai optime funcţionării instituţiei de învăţământ pentru asigurarea bunăstării elevilor (a unui climat şcolar de sigurantă fizică şi psihică)
* formarea autonomiei morale şi iniţiativei proprii în alegerea carierei;
* dezvoltarea competenţelor funcţionale esenţiale pentru reuşita socială: comunicare, gândire critică, luarea deciziilor, prelucrarea şi utilizarea contextuală a unor informaţii complexe;
* cultivarea expresivităţii şi a sensibilităţii, în scopul împlinirii personale şi a promovării unei vieţi de calitate;
* formarea în spiritul cunoaşterii şi respectării drepturilor şi libertăţilor fundamentale ale omului, al demnitaţii şi toleranţei, a schimbului liber de opinii intr-o societate democratică.
* adaptabilitatea la schimbare şi la ritmul ei;
* stimularea potenţialului creativ, intuitiv şi imaginativ;
* dezvoltarea capacităţii de integrare activă în grupuri sociale (familie, mediu şcolar, mediu profesional);
* decizia personală în asumarea riscului; activitatea in echipă, colaborarea, evaluarea şi reevaluarea rezultatelor, responsabilitatea pentru o activitate realizată;
* promovarea valorilor moral-civice, culturale specifice societăţii democratice;
* formarea responsabilităţii pentu propria dezvoltare şi sănătate;
* crearea capacităţii de evaluare a colectivului, a membrilor lui şi a propriei persoane;

**VIII.4.** **Dezvoltarea personală şi profesională a cadrelor didactice**

Nevoile de formare a personalului sunt extrem de diversificate şi cuprinzătoare şi se referă la conceptual modern de formare continuă şi la educaţia pe parcursul întregii vieţi.

Întreaga activitate are ca scop final asigurarea formării centrate pe elevi, abordarea interdisciplinară, utilizând metodele interactive, evaluarea de competenţe şi atingerea unor performanţe superioare.

Gestionarea şi reforma resurselor umane are următoarele obiective strategice:

* perfecţionarea cadrelor didactice în sensul caracterului formativ al învăţământului şi renunţarea la învăţământul teoretizat;
* folosirea metodelor eficiente de predare/învăţare (dezbateri participative, interactive) care presupun cunoaşterea potenţialului intelectual şi psihologic al fiecărui elev;
* organizarea formării continue a personalului didactic pe baze moderne;
* însuşirea deprinderilor de utilizare a tehnicii de calcul şi accesare a internetulului - colaborări cu cadre didactice din ţară şi străinătate pe diferite teme care să vizeze perfecţionarea învăţământului românesc;
* cadrele didactice vor fi capabile să folosească mijloace moderne şi, implicit, calitatea lecţiilor va fi mai bună;
* elevii şi profesorii vor beneficia de mijloace moderne de predare, iar accesul la Internet va uşura accesul la informaţie.
* valorificarea la maximum a cadrului legislative în domeniul formării şi perfecţionării cadrelor (accesul la programe naţionale şi internaţionale de pregătire profesională).
* forrnarea continuă a tuturor membrilor colectivului profesoral atât la nivelul unitătii şcolare cât şi prin centre specializate: Inspectoratul Şcolar Judeţean, Casa Corpului Didactic, Agenţia Natională pentru Programe Comunitare, Universităţi;
* formele de perfecţionare promovate:
	+ autoperfecţionare-studiu autoindus;
	+ cursuri prin corespondenţă (pachete informaţionale, proiecte, cursuri metodologice);
	+ perfecţionare în cadrul unor programe regionale, naţionale şi internaţionale.
* cunoaşterea fiecărui membru al colectivului printr-o observare atentă, analiza obiectivă a rezultatelor activităţii, distribuţia judicioasă a sarcinilor şi evaluarea periodică a rezultatelor;
* iniţierea de activităţi de consiliere şi orientare a cadrelor didactice raportate la proiectele unitaţii şcolare pe termen scurt şi mediu, a misiunii, obiectivului şi personalităţii unităţii şcolare;
* monitorizarea performanţelor obţinute de fiecare membru al colectivului şi cuantificarea lor în funcţie de competenţă, importanţa muncii ca bază pentru promovare profesională;
* crearea dimensiunii participative, investind în capacităţile fiecărui membru al colectivului, în posibilitatea de a desăvârşi "valori" în fiecare domeniu de activitate;
* creşterea rolului Consiliului de Administraţie, a Consiliului Profesoral şi a catedrelor in gestionarea şi formarea resurselor umane;

**VIII.5.** **Păstrarea şi modernizarea infrastructurii şi generalizarea accesului la informatia electronică**

Păstrarea şi modemizarea bazei tehnico-materiale este unul din scopurile strategice prioritare pentru perioada 2016-2020. Aceasta presupune utilizarea cu maxim de eficienţă a cadrului normativ şi legislativ în ce priveşte descentralizarea şi autonomia instituţională.

Modernizarea infrastructurii existente se structurează pe trei direcţii principale şi are următoarele obiective strategice:

1. Investiţii de capital

Fondurile destinate cheltuielilor de capital în măsura în care acestea vor fi alocate vor fi dirijate către următoarele obiective de investiţii:

* Reamenajarea bibliotecii şcolare-structurarea spaţiului; panouri de afişaj;
* Amenajarea unui teren de sport cu plasă de protecţie;
* Modernizarea curţii şcolare şi a spaţiilor verzi (coşuri de curte, brazi, flori);
* Repararea trotuarelor şi construirea unuia nou;
* Repararea acoperişului corpului A şi a grupului sanitar;
* Staţie radio;
* Dotări cu mijloace de învăţământ şi material didactic
	+ Asigurarea dotărilor necesare spaţiilor destinate activităţilor didactice, de instruire practică şi în spaţiile administrative are următoarele priorităţi:
* Aprovizionarea cu material bibliografic, manuale, reviste, etc.
* Achiziţionarea de echipament şi aparatură sportivă (laboratoare, sală educaţie fizică);
* Dotarea cu obiecte de inventor (table şcolare, videoproiectoare).
1. Sporirea resurselor financiare

Având în vedere situaţia economico-financiară la nivel macroeconomic este necesară dimensionarea finanţării asigurate de la bugetul de stat, de la bugetul local precum şi a veniturilor extrabugetare în raport cu cheltuielile reclamate de funcţionarea instituţiei pertru:

* eliminarea gradului de incertitudine a obţinerii veniturilor şi a riscurilor asociate;
* dimensionarea şi fundamentarea economicoasă, eficientă şi eficace a cheltuielilor;
* fundamentarea necesarului pentru investiţii şi realizarea achiziţiilor publice la nivelul celei mai avantajoase oferte sub raportul calitate/preţ;
* atragerea de finanţări externe (în principal de la Comunitatea Europeană) pe baza concursului de proiecte;
* finanţări din partea agenţilor economici şi a comitetelor de părinţi/asociaţia de părinţi;

În perioada 2016-2020 se previzionează o scădere a veniturilor extrabugetare.

Se vor identifica şi alte mijloace pentru atragerea de surse financiare pe bază de proiecte (studii de fezabilitate, analize economico-financiare pertinente) programe europene în funcţie de oportunităţile oferite de evoluţia mediului economic şi de facilităţile legislative.

**IX. IMPLEMENTAREA STRATEGIEI**

Menţionăm că planurile operaţionale vor fi stabilite în conformitate cu rezultatele analizelor SWOT, care au evidenţiat următoarele nevoi:

* importanţa muncii în echipă şi participarea la decizie;
* necesitatea intăririi legăturilor între şcoală şi principalii actori ai comunităţii locale (Consiliul local, Poliţie, Biserică, părinţi, agenţi economici, ONG-uri,etc.);
* abilităţi sociale şi nevoi afective atât pentru elevi cât și pentru profesori;
* cooperarea între profesori – elevi – părinţi;
* diversificarea ofertei educaționale;
* formarea continuă a cadrelor didactice şi participarea lor la programe de dezvoltare
* pesonală;
* consilierea elevilor în probleme legate de orientare şcolară şi profesională, dar şi în aspecte referitoare la viaţa de zi cu zi;
* dotarea cu echipamente IT şi materiale auxiliare;
* resurse de învăţare şi facilităţi logistice.

Din lista de nevoi enumerate mai sus considerăm că rezolvarea lor de către şcoală cu sprijinul comunităţii locale şi prin diferite programe în care aceasta s-ar putea implica, ar putea atinge, pe perioada derulării acestui plan de dezvoltare şcolară, toate ţintele strategice, după cum urmează:

* cooperarea dintre profesori - elevi - părinţi, dar şi consilierea elevilor ar putea crește motivația pentru învățare și performanță înaltă, darşi întărirea colaborării cu familia.
* rezolvarea problemelor de dotare cu echipamente IT şi materiale auxiliare ar asigura resursele de învăţare şi facilităţile logistice;
* creşterea calităţii actului educaţional prin diversificarea ofertei educaționale și prin formare continuă a cadrelor didactice ar asigura creșterea abilităților sociale ale elevilor, integrarea lor mult mai eficientă în echipe de învățare, proiectare sau muncă.

**Orizont de timp – ţinte strategice**

|  |  |
| --- | --- |
| Ţintă | Orizont de timp |
| 1 | Realizare 2016-2017 și îmbunătățire în fiecare an până în 2020 |
| 2 | Realizare 2016-2017 și îmbunătățire în fiecare an până în 2020 |
| 3 | Realizare 2016-2017 și îmbunătățire în fiecare an până în 2020 |
| 4 | Realizare 2016-2017 și îmbunătățire în fiecare an până în 2020 |
| 5 | Realizare 2016-2017 și îmbunătățire în fiecare an până în 2020 |

**IX.1. OPŢIUNI MANAGERIALE**

Întreaga activitate din şcoală va fi organizată astfel  încât să se creeze în cadrul său un mediu educaţional profesionist, la standarde instrucţionale şi morale înalte. Contextul general actual şi direcţiile stabilite de documentele educaţionale în vigoare constituie premise solide de continuare a eforturilor pentru ca elevii să dobândească **o** pregătire generală bună**,** cunoştinţe aprofundate în domeniile legate de viitoarea carieră**,** deprinderi de muncă intelectualăpentru a putea învăţa pe tot parcursul vieţii, competenţe necesare inserţiei sociale şi profesionale.

Întregul proces de instrucţie şi educaţie al şcolii trebuie să fie centrat pe un set de valori care să se imprime şi să definească profilul moral şi acţional al elevilor noştri.

Demersul managerial are în vedere  realizarea idealului educaţional propus de  Legea Învăţământului şi de documentele de politică educaţională ale Ministerului Educaţiei Naționale. Din această perspectivă finalităţile unităţii noastre şcolare au în vedere formarea unui absolvent în măsură să decidă asupra propriei cariere, a dezvoltării sale intelectuale şi profesionale, activ integrat în viaţa socială.

**IX.2. DEZVOLTAREA CURRICULARĂ**

 Principiile de elaborare a curriculum-ului vizează componentele de bază ale procesului de învăţământ şi reflect idealul educaţional al şcolii româneşti.

Respectând principiul egalităţii şanselor, trunchiul comun asigură fiecărui elev dreptul la o educaţie şcolară comună, un fond de cunoştinţe de bază în temeiul cărora să promoveze cu success examenele de finalizare a studiilor şi concursurilor organizate la nivel naţional.

**IX.3. TRUNCHIUL COMUN**

 Însuşirea la nivel maximal a cunoştinţelor cerute de prograrnele şcolare şi îndeplinirea obiectivelor prevăzute de acestea trebuie să constituie preocuparea primordială a întregului colectiv didactic.

Fiecare comisie metodică va întocmi anual şi semestrial programe concrete care să asigure dobândirea cunoştinţelor şi capacităţi1or necesare prin:

- ore de consultaţii (aprofundarea temelor şi capitolelor care fac obiectul programelor de examen);

- elaborarea de materiale auxiliare (ghiduri de pregătire, culegeri de subiecte propuse);

- simulări de examene;

Trunchiul comun desăvârşeşte personalitatea adolescentului prin cultură generală orientaţi în dorneniile indicate în mod precis de Curriculum-ul Naţional şi dezvoltă capacitatea de a-ţi mobiliza propriile resurse.

Opţiunile manageriale privind dezvoltarea curriculară au în vedere următoarele direcţii:

* afectarea numărului de ore pentru temele din prograrnele de invăţământ prevăzute de trunchiul comun în funcţie de necesarul impus, de realităţile obiective identificate la nivelul fiecărei clase şi de experienţa cadrului didactic (exemplu: la nivelul unei clase cu performanţe reduse se va putea opta pentru numărul maxim de ore exclusiv pentru a aprofunda obiectivele şi conţinuturile acoperite de trunchiul comun);
* curriculum-ul la decizia şcolii va propune elevilor ore de aprofundare sau extindere la disciplinele care constituie probe de examen;
* la clasele a VIII-a elevii şi părinţii vor fi informaţi lunar asupra stadiului pregătirii 1or pentru examenul de finalizare (pe baza rezultatelor obţinute la testările din materia prevăzută de programele pentru examene);
* stimularea creşterii responsabilităţii şcolii şi a elevului pentru calitatea şi finalitatea procesului educativ;
* asigurarea finalităţii curriculum-ului prin formarea unui absolvent autonom, activ, competent, motivat, capabil de opţiune şi decizie;

**IX.4. CURRICULUM-UL LA DECIZIA ŞCOLII**

Din punct de vedere al politicii educaţionale a unităţii şcolare prin curriculumul la decizia unităţii şcolare se stimulează promovarea acelor valori şi practici sociale care să asigure individualizarea personalităţii instituţiei la nivel local, regional şi naţional şi să asigure succesul absolvenţilor săi.

Dezvoltarea curriculară trebuie să promoveze deschiderea interdisciplinară şi proiectarea centrării pe competenţe, creşterea transparenţei actului didactic şi "construirea" lui ca un răspuns la nevoile concrete ale comunităţii.

Competenţele generale (care se urmăreşte a fi formate la elevi pe parcursul treptei gimnaziale de şcolaritate) precum şi competenţele specifice se stabilesc în funcţie de opţiunea, înclinaţiile şi interesul elevilor pentru identificarea carierei (continuarea studiilor ).

Curriculum-ul la decizia şcolii trebuie să realizeze inovaţia curriculară locală (la nivelul fiecărei catedre şi cadru didactic) şi flexibilizarea deciziei curriculare.

Opţiunile manageriale privind dezvoltarea curriculum-ului la decizia şcolii impun:

* elaborarea proiectului clasei (valabil pe 4 ani) pentru clasele a V-a, în care se conturează perspective disciplinelor opţionale;
* oferta globală de cursuri opţionale va cuprinde dublul numărului de ore faţă de posibilitatea de opţiune a elevilor;
* proiectarea ofertei disciplinelor opţionale ca "un tot unitar" respectând structura unităţii şcolare şi durata şcolarităţii în învăţământul gimnazial;
* proiectarea fiecărei discipline opţionale va conţine:

- argumentul;

- competenţe specifice;

- competenţe generale (pentru opţionalele propuse pentru întreg ciclul gimnazial);

- conţinuturi;

- valori şi atitudini;

- sugestii metodologice;

* proiectarea disciplinelor opţionale în funcţie de structura ofertei educaţionale (nivele de învăţământ), de resursele existente (materiale şi umane) şi de ţintele strategice pe teren scurt şi mediu;
* proiectarea ofertei curriculare implică întreg colectivul didactic coordonat de şefii de comisii metodice;
* predarea disciplinelor opţionale pe baze atractive uzându-se de strategii didactice noi şi de metode de evaluare performante;
* informarea corespunzătoare a părinţilor şi elevilor asupra rolului disciplinelor opţionale, a dezvoltării rutelor individuale de pregătire;
* disciplinele alese de elevi şi parinţi pentru a fi studiate sunt obligatorii pentru un an şcolar;
* dobândirea competenţelor de comunicare în limbi de circuculaţie internaţională se asigură prin studiul a doua limbi străine (limba engleză, limba franceză) la clasele de gimnaziu;
* formarea unui absolvent compatibil cu societatea informatizată se realizează prin asigurarea cunoştintelor de utilizare a tehnicii de calcul şi de accesare a Internetului (oferta curriculară a unităţii şcolare propune studiul informaticii la nivelul maxim admis de planul de învăţământ);
* adaptarea permanentă a ofertei curriculare la nevoile de educaţie şi calificare resimţite la un moment dat şi compatibilizarea cu practicile sistemelor de învăţământ europene;
* transferul de experienţă, metode şi strategii didactice de la unităţi şcolare de acelaşi nivel din ţară şi din străinătate;
* compatibilizarea europeană a curriculum-ului prin programele internaţionale realizate şi cele care vor fi realizate prin Agenţia Naţională Pentru Programe Comunitare în perioada 2016-2020;

Pachetele de discipline opţionale vizează, formarea unui sistem de cunoştinţe, abilităţi, şi aptitudini care individualizează personalitatea absolventului şi îi asigură competenţa în următoarele domenii de interes:

1. Educaţia în spiritul comunicării interculturale

* dobândirea de competenţe de comunicare în limba engleză, limba franceză;
* familiarizarea cu valorile culturale internaţionale;
* accesul la informaţia ştiinţifică şi tehnologia modern;
* studiul unor discipline ca: informatica, matematica, chimia, geografia, discipline tehnologice, în limba franceză sau limba engleză;

2. Educaţia informaţională

* interpretarea informaţiei prin simularea proceselor virtuale şi în timp real;
* utilizarea echipamentului multimedia;
* proiectarea asistată de calculator;

3. Educaţia moral-civică

* drepturi şi libertăţi fundamentale ale omului;
* promovarea valorilor şi practicilor specifice democraţiei;
* drepturi şi îndatoriri cetăţeneşti;

4. Educaţia estetică şi dezvoltarea sensibilităţii

* rolul artei în formarea personalităţii individului.

**X. CONSULTAREA, MONITORIZAREA, EVALUAREA ȘI REVIZUIREA PROIECTULUI**

În elaborarea planului ***am consultat*** :

* cadrele didactice în vederea stabilirii priorităților strategice care trebuie urmărite pentru realizarea misiunii pe care școala și-a asumat-o;
* reprezentanți ai părinților pentru a determina așteptarile acestora și modul în care acestea au fost atinse până acum; au fost reținute aspecte pe care părinții doresc să le ameliorăm și să le dezvoltăm în etapele următoare;

Consultările au fost realizate în perioada iunie – septembrie 2016, în perioada de elaborare a proiectului.

Activitățile de ***monitorizare și evaluare*** vor viza următoarele aspecte:

* întocmirea setului de date care să sprijne monitorizarea realizării țintelor, etapă cu etapă (datele și informațiile sunt colectate în “*baza de date a școlii*”);
* analiza informațiilor privind atingerea țintelor;
* evaluarea progresului în atingerea țintelor, adică gradul de avansare în raport cu obiectivele și termenele propuse;
* costurile – concordanța/neconcordanța dintre ceea ce am planificat și ceea ce am obținut;
* calitatea – nivelul atingerii cerințelor din standardele de calitate;

Monitorizarea se va realiza ***prin*** :

* deciziile curente – referitoare la derularea concretă a acțiunilor, în cazul “*problemelor bine structurate*”;
* rezolvarea de probleme – adică elaborarea deciziilor în cazul “*problemelor structurate impropriu*”;
* stilul managerial – alternarea stilurilor manageriale în functie de situațiile concrete;
* etc.

*Monitorizarea de tip managerial.* Cea mai frecventă formă de monitorizare pe care o vom folosi va fi cea de tip managerial, adică vor fi monitorizați indicatorii :

* *eficacitate* – indicatorii care arată atingerea finalităților propuse;
* *economicitate* – indicatorii care arată nivelul consumului de resurse;
* *eficiență* – indicatorii care arată relația dintre eficacitate și economicitate;
* *efectivitate* – aspectele care arată dacă ceea ce facem este chiar ceea ce trebuie să facem;

În asociere cu acești indicatori, vom monitoriza frecvent gradul de satisfacție al beneficiarilor serviciilor educațioanle oferite de școala noastră.

*Monitorizarea inovației.* Vom folosi de asemenea și acest tip de monitorizare, având în vedere ca inovația, creativitatea reprezintă o cale esențială de *asigurare a calității educației:*

* măsura în care personalul școlii (cadre didactice, personal auxiliar, personal nedidactic), părinți, elevi, actori educaționali din comunitate s.a. *adoptă*/*participă*/*inițiază* procese de schimbare;
* măsura în care cei implicați corectează/remediază și îmbunătățesc/crează o anumită schimbare, în concordanță cu cerințele din standardele de calitate;

Datele și informațiile colectate pe baza monitorizării vor fi valorificate pentru evaluarea propriu-zisă: stabilirea gradului de atingere a obiectivelor propuse, gradul de implicare a actorilor educaționali, impactul asupra mediului intern și cel extern, nivelul costurilor, oportunitatea continuării/dezvoltării/diversificarii acțiunilor.

Planurile operationale vor fi monitorizate de echipa de cadre didactice care au contribuit la realizarea acestora. Membrii comisiilor metodice își vor evalua activitatea, în orizontul sarcinilor care le revin din planurile operaționale, cel putin o dată la sfârșitul semestrelor. Concluziile reieșite din evaluarea realizată la nivelul comisiilor vor fi incluse în raportul anual, privind starea învățământului din unitatea noastră, și se vor stabili măsuri corective și ameliorative. Consiliile profesorale de la sfârșitul semestrelor I și II vor analiza gradul de atingere a obiectivelor din planurile operaționale asociate semestrului încheiat.

Directorul școlii este răspunzător de realizarea obiectivelor din plan și are datoria de a interveni pentru implementarea de măsuri de optimizare și stabilirea direcțiilor de acțiune.

**Revizuirea** planului se va face, de regulă, la inceputul anului școlar, în lunile septembrie – octombrie, pe baza concluziilor desprinse din Raportul privind starea învățămaântului în școală, în anul școlar încheiat, și pe baza propunerilor făcute de beneficiarii directi și indirecti ai școlii.

**XI. BUGET ESTIMATIV**

|  |  |  |  |  |
| --- | --- | --- | --- | --- |
| **Nr. ţintă** | **Ținta strategică urmărită** | **Art. bug.** | **Valoarea estimată** | **OBS.** |
| 1, 3, 4 | Cursuri de perfecționare pentru cadre didactice | 20.13 | 5.000 |  |
| 1, 5 | Dotarea spațiilor de învățământ  | 20.05.30 | 30.000 |  |
| 1, 5 | Amenajarea terenului de sport | 71.01.30 | 10.000 |  |
| 1, 5 | Dotare sală de sport | 71.01.30 | 20.000 |  |
| 1, 2, 3 | Fond carte și materiale documentare | 20.11 | 10.000 |  |
| 1 | Asigurarea securității | 71.01.30 | 10.000 |  |
| 1, 5 | Îmbunătățirea sistemului informațional | 20.01.08 | 10.000 |  |
|  |  **TOTAL** |  | **95.000** |  |